Pwede kang maging kahit sino sa internet.
Makakapagtago ang mga kriminal sa pananagutan
sa mga sinabi at ginawa nila.
Bagong paghamon ito sa mga pulis.
ANG PULIS
Dati, may mga detective na nagpapatrol sa kotse,
nagroronda, naghahanap ng masasamang tao.
Ngayon, ang mga banta ay galing na sa social media.
Noong 2019, commander ako sa Southern Nevada Counterterrorism Center.
Sinabihan akong may isang tao
na nakatira sa nanay niya sa Southern California
na nag-post sa social media
tungkol sa inoorganisa niyang event na lulusubin nila ang Area 51.
Nabuwisit ako.
Pero ayokong maging 'yong tao na nagbalewala
sa alam mong malinaw na magaganap.
Tapos magtatanong sila pagkatapos
kung bakit walang ginawa ang mga pulis dito.
Dapat naming kontrolin ito.
Ngayon din.
Higit dalawang milyong tao raw ang lulusob sa Area 51 sa isang buwan.
Malaki ang inaalala ng sheriff ng Lincoln County.
Kausap namin ang lahat ng partner sa federal at state.
Ewan. Naghahanda kami sa sakuna pero umaasa sa mabuting resulta.
Tinawagan ako ng Las Vegas Police Department.
Kausap na nila ang lahat ng ahensiya ng gobyernong
maaasikaso itong Lusubin ang Area 51.
Sumakay ako sa kotse ng patrol at pumuntang Las Vegas.
Nakita kong nakapalibot sa malaking mesa ang lahat ng kasangkot dito.
Merong Las Vegas Metropolitan Police Department, FBI, State Department,
mga US Marshal.
Naalarma ang lahat. Mga bigatin ito.
May tauhan mula US Air Force.
Si Captain Tomaino ang nagpapatakbo.
Sinabi namin sa kanya ang mga hinaing namin.
Maraming tao ang nag-iisip na lumusob sa base.
Paano namin haharapin?
Paano kung merong may baril?
Pag may namaril, daan-daan o libo-libong tao
ang mababaril sa event. Pinakamalala itong mass shooting
sa kasaysayan ng bansa natin.
Hindi ito joke. Hindi ito laro. Seryoso talaga ito.
Ang gulo na.
Tinanong namin ang Air Force, "Titirahin n'yo nga ang mga nerd?"
May mga banyagang intel din diyan
na makikihalubilo sa mga maghahanap ng alien.
Kamukha nila, kaamoy nila,
pareho sa salita at kilos.
Itatrato naming lahat bilang mapanganib hangga't di maipakitang inosente sila.
Alam naming para mapigilan talaga ito,
ipaalam sa organisador ng event na talagang may mangyayari
kung itutuloy nila ang binabalak nila.
Dapat padalhan namin siya ng tauhan kasi nasa malayong lugar siya.
Kaya dumulog kami sa FBI.
Nasa bahay ako ng kaibigan nang tawagan ako ni Mama ng 10:00 a.m.
Di ko sinagot kaya nag-text siya.
At sa takot ko, maiiyak na 'ko.
Natakot ako. Wala pang FBI na kumatok sa bahay ko.
Sabi nila, "Alam mo kung nasaan siya?"
Kinausap nila gamit ang phone ko.
Inaalam lang ng FBI kung nasaan ako at kailan ako uuwi.
Pero di ko sinabi 'yon sa kanya.
Sabi ko, "Hindi. Dapat umuwi ka. Kundi,
titingnan na nila itong ginawa mo."
Sobra akong nataranta.
Merong militanteng kontra sa gobyernong
nagmemensahe sa 'kin ng nakakatakot. Papatay daw sila ng tao.
Papatayin daw ang mga guwardiya sa base.
Paano ako kung may lumusob nga ro'n
at gumawa ng kalokohan sa pangalan ko?
Naghanap ako ng mga nakita kong abogado.
Naghanap ako online ng may kakayahang
tumulong sa 'kin sa kagaguhang pinasok ko.
Pasuko na 'ko nang tawagan ko si Jeremy Corbell.
Hay, lintik.
Takot na takot siya. Sabi ko kay Matty, kumuha siya ng abogado
kasi di namin tiyak kung bakit siya tinawagan.
Nakita ko na ang depensa pag nag-report tungkol sa Area 51.
Gusto nilang isikreto lahat.
Mga paratang ito ng pagtatakip
na meron tayong mga bagay na di mula sa mundong ito.
Sabihin lang ang totoo.
Di lang kay Jeremy ko narinig ang mga masasamang kuwento,
sa lahat din ng makita kong forum sa internet.
TALAGANG HANDANG PUMATAY ANG GOBYERNO PARA PROTEKTAHAN ANG MGA SIKRETO NITO
Hindi tapat ang gobyerno sa atin.
BUTI NA LANG SUOT KO ANG PALARANG SOMBRERO
GRABE, ITINATAGO TALAGA NILA ANG MGA ALIEN!
Tanong ko sa gobyerno, ba't itinatago n'yo sa amin?
OO PERO DI NGA SILA NAG-NARUTO RUN.
PARE, ILIGTAS NATIN SI ET
May black ops na ang gobyerno.
Nakakabahalang katotohanan ng Area 51.
Baka mabaril ka pag kinalat mo'ng sikreto natin.
YAYARIIN KA NILA
I-LIVE N'YO ANG MASAKER
Ano ba?
ANG PAGGAMIT NG DAHAS
AY AWTORISADO
Madaling balewalain lahat ito bilang mga kagaguhan lang sa internet.
Pero pag kumatok ang FBI sa bahay mo, biglang nagiging totoo na.
Sabi ko, "Lintik, Matty.
Dapat mong seryosohin 'yang meeting."
Pag-upo ko, nanginginig ako. Baka lagyan ako ng bag sa ulo,
ihagis sa van at ipadala kung saan man.
Tinanong nila 'ko tungkol sa buhay ko sa labas ng bahay,
sa kuwento ng buhay ko, sa pinaniniwalaan kong relihiyon.
Parang inaalam lang kung terorista nga ba 'ko.
Nagsabi ako ng totoo. Di ko talaga planong gawin 'to.
Nagpaplano kami ng music festival. Tingnan n'yo pa'ng mga text ko.
Kahit ano basta lang makalusot ako.
Pero sabi lang nila, ako ang lagot
kung may pupunta nga ro'n para lusubin ang base.
Pagkatapos ng meeting, inisip ko ang pagdistansiya sa Lusubin ang Area 51
at paano iibahin ang event para di ako makulong.
LUSUBIN ANG AREA 51 SA 44 ARAW
SA 43 ARAW
Nag-isip kami ng iba-ibang ideya.
Nagsama-sama kami sa paglista ng mga pangalan.
Tiningnan namin ang Woodstock.
Mapayapa ang Woodstock, di ba?
Isang milyon at kalahati ang paparating ngayong gabi.
Para itong di kapani-paniwalang eksena sa Bibliya.
Pinagsama namin ito sa konsepto ng alien.
Ang labas, Alienstock.
Alienstock. Pwede.
Magandang oras 'yon ng pagsasama-sama naming lahat.
Alienstock. Parang pangit kung tutuusin, parang '60s.
Di ba, buwisit ang Boomers pero
ano ba ang Woodstock natin?
Tara! Tara!
Tingin ko, ang lungkot. Kadiri.
Di nabawasan ang katangahan ng konsepto.
Batay ang meme sa paglusob sa base militar ng US.
"Alienstock." Nagbibiro ka ba?
Pareho rin kahit iba ang tawag.
Binabantayan pa rin namin ang sitwasyon.
May ibig sabihin ang Alienstock? Wala.
Pinapabango nila ang mabaho pa rin.
Tuwing pinapakalma ni Matty, mas bumabaliw lang.
MGA CLUB PAGKALUSOB SA AREA 51
BITBIT KO PAGBALIK MULA AREA 51
Magiging astig 'to. Unang beses 'to.
Alienstock, tatlong araw na festival. Sasabihin ko na, nasa disyerto ka,
maraming mababangag at marami pang gagawin.
Baka lumusob sa Area 51. Kukunan namin ito.
Biglang di na lang meme ito. Totoong festival na ito.
Sikat ang Alienstock. Nakisawsaw ang mga brand.
Gustong makisali ng lahat.
Siyempre sasakay din ang Vice kasi garantisado ang clicks.
Kung di ka dudukutin ng alien, pumapalpak ka.
Alam naming dapat kaming pumunta at gumawa ng documentary.
Facebook event ito sa paglusob sa Area 51 na naging music festival.
Lumaki lalo ang event.
Kumokontak na ang lahat ng gustong makisawsaw.
May mga country band na kumokontak,
mga nasa R&B, nasa hip-hop, kumokontak.
Kakanta raw si Lil Nas X. Uy, dapat pumunta 'ko!
Magiging sobrang wild nito.
Parang pagkikita-kita sa totoong buhay ng mga nasa internet.
May festival nang baka milyon-milyon ang dumalo.
Sino ang mag-oorganisa? Si bagets na naka-Naruto costume? Good luck.
Para na itong pitong Woodstock,
14 na Coachella, 50 Burning Man.
Sa panahong 'to, nakaupo ako ritong wala pang $1,000 ang pera ko sa bangko.
Paano namin 'to gagawin?
Nasa panlimang linggo na kami.
May venue na, may audience,
at maraming hype pero wala kaming pera.
Malaking problema 'yon. Dapat may maglabas ng pera.
Di ko gagawin 'yon.
Nagsimulang maghanap ni Donnie ng mga sponsor.
Kausap ko'ng Arby's.
Magpapadala raw sila ng libreng pagkain.
Ang Bud Light, gagawa ng sarili nilang alien na lata.
PAGKALABAS NG MGA ALIEN NAMIN
Tapos dumating ang PornHub.
AREA 51 - BABALA BAWAL PUMASOK
Pasok na pasok ang PornHub.
Binigyan nila kami ng $70,000 bilang sponsor ng event.
Nag-alok na mag-sponsor nito ang PornHub.
Sobrang sakto lang nito.
Tuwang-tuwa ako.
Sabi ko kay Matty, kasya ang $70,000 para sa stage
at dalawang staff.
Kung may show ka sa gitna ng kawalan,
dala mo dapat lahat.
Portalet, bakod, staff, tubig, pag-ayos ng stage.
Di 'yan basta lilitaw.
Gagawa kami ng lungsod mula sa wala.
Mahirap gumawa ng music festival sa gitna ng kawalan.
Unti-unti kong nakukuha ang mga detalye.
Ramdam kong medyo nagpa-panic na sila
at nagsisimula nang magduda.
Paano gagawa ng music festival sa gitna ng disyerto?
Saan sila kakain at matutulog?
Walang phone signal, internet, tindahan, gas.
Ang pinaplanong music festival sa may Area 51
ay baka matulad sa sablay na Fyre Festival.
Sobrang kapalpakan ito.
Fyre Fest. Pumalpak ito sa mga millennial influencer
na malaki ang binayad para pumunta sa isla sa Caribbean. Sablay.
Ang Alienstock, parang may elementong
parang ikatutuwa mo pa pag pumalpak ito.
Pinaglalawayan namin 'to.
Ang usapan ng lahat, Fyre Festival dito, Fyre Festival doon.
DI PA CHARGED ANG PAGDAOT KO MULA FYREFEST
KAILANGAN DAW NG TUBIG SA ALIENSTOCK.
Inalam ko 'to.
Tumawag si Billy. "Andy, may gagawin ka para sa team."
Habang inaalam ko, mas lumalala.
"Tsutsupa ka ba para ayusin ang problema sa tubig?"
Ang gulo no'n!
'Yong gumawa no'n, nakulong.
Kaya isa sa pangunahin kong gusto ay wag makulong.
Paano ba naging ganito?
Di ako pamilyar sa Fyre Fest.
Pero ito, parang may tatak na "humanitarian disaster".
Nag-aalala kaming maraming mapapahamak sa disyerto.
Baka maraming magutom o ma-dehydrate
sa gitna ng init ng araw.
Mga kontrabida. Pasok sa tenga, labas sa kabila.
Wala 'kong paki sa sabi nila.
Kung maging sakuna nga 'to, kitang-kita namin lahat.
Patok 'yon sa fans namin. Panalo 'yon.
Excited ako sa ideya ng kaguluhan.
Kung milyon-milyon ang magugutom at mamamatay, gusto kong makita 'yon.
Pag napatay kami, naka-live naman.
Lahat ng mga boses, nagiging totoo na.
Pero di ko pa rin mawaring pinapapunta ko ang apat na milyong tao
sa gitna ng kawalan para mamatay.
Sabi ng mga taga-Rachel, "Ayaw namin ito sa bayan namin."
Naglabas ako ng babala sa Area 51 website ko.
Sobrang delikado ng lugar.
May mga insektong disyerto, alakdan, ahas.
Posibleng maging masamang sitwasyon ito.
Dumulog kami sa mga commissioner
para mapigilan sana nila ang event.
May county commissioner.
Pag palaban at galit ang mga tao,
di sila takot makipag-usap sa 'yo.
Sa tindahan, sa post office, kahit sa simbahan.
ANG COMMISSIONER
Noong una kong narinig ito, akala ko joke lang ito.
Tingin ba nila, hahayaan silang pumasok sa gate ng Area 51?
Ano'ng iniisip nilang makikita o magagawa?
Nagpatawag kami ng meeting.
Madali lang dapat. Tatatakan lang ng mga county commissioner ng "Hindi."
Sobrang imposible sa lupain ng Diyos na makakakuha ito ng permit.
Ang paglusob sa Area 51 ay ilegal.
Wag mong bigyan ng permit. Ipagbawal.
Magiging ilegal ito. Mawawala ito. Tapos ang problema.
Pero wala kaming kontrol sa desisyon ng county commissioner.
Libo-libo ang dadalo sa mga bayang malapit sa Rachel, Nevada.
Naghahanda sa pagsakop ang maliit na komunidad
...para sa bagong event, ang Alienstock.
Pumunta ako sa korte.
Lahat ng dismayadong kapitbahay ko ay pupunta rin do'n.
Ginagawa ni Joerg ang lahat para pigilan ang Alienstock.
Nalaman kong plano nilang
maglagay ng pang-landing ng helicopter sa tabi ng bahay ko.
Nababahala kaming papasukin ang mga pribadong lugar.
Sasakupin ba nila? Susunugin ng galit na madla?
Ang problema ko, gagalitin ko ang mga taga-Rachel
o ang isang milyon o ilan mang darating dito
kasi wala silang venue.
Bilang commissioner, tutok ako sa proteksiyon at seguridad
ng mga nagbabayad ng tax sa county ko.
Sana talaga, ito na ang pipigil sa kalokohang ito.
Ito na ang pinakahihintay. Tutok lahat sa mga commissioner.
Sila lang ang makakapigil sa event na ito.
Matindi ang usapan ng mga commissioner.
Pinagpasa-pasahan. Lagot kung payag, lagot kung hindi.
May mga balak magpunta.
Sabi nila, "Lahat ng pabor, itaas ang kamay."
Dahil aprobado na ang permit, matutuloy na ang festival.
Aprobado ng county ang permit ng Little A'Le'Inn.
Ang Alienstock ni Connie West, aprobado ang permit.
Titiyakin kong tatakbo ito nang walang sabit.
Dismayado ako. Wala na kaming magagawa para pigilan ito.
Sabi ko sa girlfriend ko, "Nayari ako. Di ka maniniwala."
AYOS!!! NAKUHA NAMIN ANG MGA PERMIT
KINABUKASAN NG SEPTEMBER 20
Akala ng mga tagaroon, makakabuti ito sa lugar nila.
Di naisip ang mas malaking ganap.
Di ako makapaniwala.
Milyon-milyong dolyar ang gagastusin ng gobyerno
pero ang tatamaan ng desisyon ay mga taga-Lincoln County.
Di mabigat ang buhay nila. Mga nakawan lang ng alagang baka.
Patawa lang. Kung darating din lang ang maraming tao,
bigyan na lang natin sila ng mapupuntahan nilang lugar.
Ito ang makabubuti sa county.
Maraming nagalit sa pag-aproba ng permit.
Pero ibig sabihin, responsable rin sa pera ang mga promoter.
Marami kaming gagawin sa pag-asikaso ng mga darating.
LUSUBIN ANG AREA 51 SA 18 ARAW
SA 17 ARAW
Lilinisin pa namin ang lupain at hahanap ng lugar
at aayusin kung saan ilalagay ang stage.
May ideya ka kung saan pwedeng ilagay ang mga magtitinda?
Di pa ko sigurado kung paano aayusin ang stage.
May listahan si Matty ng mga gagawin.
Meron ako. Akin ang lupa, may lisensiya na sa alak,
at may permit na ako.
Si Matty at Donnie na ang mag-aasikaso sa iba.
Pero wala akong nakikitang kumikilos.
Sa korte, nilapitan ako ng isang security company.
Binagsakan ako ng higit $100,000 na bayarin
na di dapat ako ang magbabayad.
Di ko alam ang gagawin.
Walang tumutulong. Tinuturo ni Matty si Donnie.
Tinawagan ko si Donnie.
Doon nagsimulang magkagulo.
Pag may pinapabayad sa 'yong $100,000, saan kukuha ng pera?
Dapat papasok na ang pera mula sa mga sponsor.
Di ko pa nakikita pero parating na.
Parating na raw.
Pagkatapos ng meeting, naisip ko, "Saan ako kukuha ng pera?"
Tinawagan ko ang anak ko. Sabi ko, ibebenta ko ang bahay ko.
Sabi ng nag-abot ng bill, may mga taong festival sa Las Vegas
na handang tumulong kasi may pera sila.
Sabi ko kay Donnie, kausapin namin sila para alamin ang maiaalok nila.
Binanggit ni Connie ang tungkol kay Frank DiMaggio.
Hinanap ko siya.
Puro artista ang kasama niya sa mga litrato
pero wala pa akong narinig na ginawa niya.
Delikado 'yon para sa akin. Sa isip ko, masasamang tao ang mga ito.
Iba-iba ang reputasyon ko depende sa tatanungin mo.
Di ako nagpapagago.
Di ako aatras anuman ang dahilan.
ANG BIGATIN
Sabi ng partner kong si John, ang may-ari ng Little A'Le'Inn
kung saan may event ay napasubo raw.
Sabi niya, "Matutulungan mo?"
Sabi ko, "Siguro."
May investor kaming handang magbigay ng malaking halaga.
Pero aalamin muna ang lagay nila
bago kami magdesisyong sasali o hindi.
Nag-meeting kami nina Connie at Matty.
Sa dalawang linggo na ang event
pero wala 'kong ideya sa nangyayari.
Ang dami pang di ko kilalang nakikisangkot.
Nakakalito.
Sobang lapit na at may mga naniningil na ng bayad.
Nagpasya kaming sama-samang pakinggan ang lahat.
Di raw pupunta si Donnie.
Sabi ni Connie, magtatrabaho sila ni Frank.
Sabi ko, "Salamat sa Diyos."
Tinatawag na nila itong Fyre Fest 2.0.
Nabunutan na 'ko ng tinik. Labas na ako riyan.
Naisip ko, "Dalawang linggo, si Frank ang bahala?
Good luck. Ayoko na."
LUSUBIN ANG AREA 51 SA 15 ARAW
LUSUBIN ANG AREA 51 SA 14 NA ARAW
Ang meeting kina Frank ay sa September 6.
Ako ang naunang dumating. Papunta na si Matty.
Nag-uusap kami. Nakangiti, tumatawa. Dumating si Matty.
Ang akala namin,
napulido na nila itong malaking organisadong event
na di lang nila alam patakbuhin.
Dapat naming malaman kung ano'ng meron sila.
Sabi ko, "Ano'ng plano mo?
Paano magaganap? Magkano ang tiket?"
Wala kaming alam.
Sabi ni Frank, "Hiningan mo kami ng mga stage, ng mga ilaw.
Dami n'yong hinihingi. Patingin ng pera n'yo sa bangko.
Patingin ng account mo sa bangko." Ano ka?
Sabi nila, "Ha? Eh kailangan n'yo ng tulong namin."
Di sinasagot ni Connie ang mga tanong. Nagsisigawan na lahat.
Biglang dinamba ni Frank ang mesa.
Bam! Bam!
"Lumabas kayo. Ayoko na." Tumayo ako.
Biglaan na lang sumabog.
Nagkagulo na lahat na parang mga chimpanzee sa zoo.
Ano na ba'ng nangyayari?
Lintik, ano'ng nangyari?
Gago ka. Tinuldukan ko na'ng ugnayan nang palayasin ko sa bahay si Connie.
Sabi ko kay Matty, "Ano'ng ipapagawa ng magulang mo ngayon?
Kung magulang ko ito, patatakbuhin ako.
Baka masira nito ang buhay mo.
Pag may nangyari ro'n at di ka handa, pag may napatay, idedemanda ka.
Kahit di mo kasalanan, demanda ka."
Sabi ko, di sulit ito para makulong ka.
"Ayoko ring mabaril ka, Matthew."
Umuwing luhaan si Connie.
Pinapanood ko itong ginawa naming cool, naglaho na lang.
Sabi ko kay Matty, "Makakatulong kami pero labas si Connie at hindi sa Rachel."
May venue na kami dito sa Las Vegas.
Sabi ng puso ko, "Sa Rachel tayo."
Akma sa diwa ng event. Malapit sa Area 51.
Pero sabi ng utak ko, pinakamasamang ideya 'to
kasi handa na ang lahat sa Las Vegas.
May security sa Las Vegas. Ayos na ang lahat. Ligtas pa.
Mahirap itong pagdedesisyunan ko.
Sasama ba 'ko kay Connie o kay Frank?
Lalabas pa 'ko sa TV ng 5:00 a.m. Manonood ang buong mundo.
Lalabas si Matty Roberts sa Good Morning Las Vegas
bandang 6:45 bukas ng umaga para pag-usapan ang event. Abangan n'yo.
Huling countdown na sa paglusob ng tao malapit sa Area 51.
Ang nasa likod ng viral event sa paglusob sa Area 51 ay lalabas dito sa Channel 13.
Lintik...
- Kumusta? - Matty, 'no?
- Salamat sa pagpunta. - May magaganap pa rin doon, 'no?
Frank?
Sana.
Sorry, di ko maintindihan.
Ano ang ipu-promote natin kung wala nang event?
Habang nakaupo ako sa newsroom, kabado talaga 'ko.
Wala akong ideya sa mangyayari.
Alas-sais noon.
Pinapanood ko nang live 'yong show sa umaga.
Naghahanda na ang taga-Lincoln County para sa paglusob sa Area 51.
Maraming usap-usapan. Kasama namin si Matty Roberts,
ang gumawa ng event.
Tungkol sa mangyayari sa dalawang linggo,
di ka pa rin sigurado.
Kita mong nakaupo lang siya ro'n.
Mukhang tensiyonado ang katawan niya.
Pupunta ka ro'n?
Tiyak nasa Nevada ako hanggang katapusan ng September.
Kung saanman kami magpapa-event, magkaka-event do'n.
Ha?
"Andun ako!"
- Pero dalawang linggo na lang. - Oo.
Baka dapat alam mo na sa ngayon.
Ito na ang ginagawa mo.
Oo, mas may detalye na mamaya.
Ha? Ano 'yan?
Di na rin niya kontrolado ito.
May interview sila ni Frank.
Kung may mensahe ka para sa mga dadalo,
ano'ng mensahe mo sa pagpunta ro'n?
Ayokong pumunta sila sa lugar na walang nakaayos.
Ayokong madamay sa event na baka maging Fyre Fest 2.0.
Ano'ng nangyayari?
Ano na ngayon ang posibilidad na may magaganap nga...
Himala na.
Halata mo na sa mukha ni Frank.
Mukhang masaya siyang nakumbinsi niya si Matty na ilipat ito.
Dapat mawala 'yon bago maging malaking kapalpakang
magaganap sa southern Nevada.
Umiyak ako.
Nasaktan ako. Di ko maintindihan ang nangyayari.
Higit $100,000 ang mga tsekeng binayad ko para dumalo ang tao sa Rachel.
Pero live kong nalalamang di na pala magaganap.
Sinasabi pa sa mundong palpak itong ginawa ko.
Sorry.
Kumpirmadong nagkasiraan na ang nakaisip ng paglusob sa Area 51
at ang organisador sa lugar malapit sa Area 51.
Grabe lang ang kinalabasan nitong interview namin ni Frank.
Aatras na raw sa event ang gumawa ng Lusubin ang Area 51.
Sabi ni Roberts sa 23ABC,
sinusubukan nilang dalhin ito sa may downtown Las Vegas.
Ayon kay Connie, sa kabila ng lahat, tuloy pa rin ang Alienstock.
Naku, sobrang gulo nito.
At dahil Amerika ito, nagdemandahan sila.
Pinadalhan ng cease-and-desist na sulat si Connie West para ihinto ang Alienstock.
Dinedemanda na ni Connie West si Matty Roberts at ang kasamahan niya.
Ano'ng ginagawa n'yo? Nagpatulong kayo tapos idedemanda ako?
Gago ka.
Punyeta 'yang sina Frank DiMaggio at si Matty.
Ano'ng gusto nila? Pumunta 'ko at mabaril?
Diumano, meron daw pagsabotahe at pagsisikreto.
Galit sa 'kin ang mga nasa internet.
...di siya ang mukha ng event...
Wala siyang paki kahit kanino.
Alien si Matty.
Tarantado siya.
Di ko hiniling na maging bida. Nag-post lang ako ng kalokohan minsan.
MAMBUBUDOL SI MATTY ROBERTS.
TRAYDOR
BUWISIT SIYA
Di ko inagaw si Matty.
Kusang umalis si Matty sa event na wala siyang kontrata.
Oo, makakaalis si Matty gaya ng ginawa niya. Ako, di pwede.
Parating pa rin ang tao.
Ang naisip ko, nasaan ba ang Area 51?
Nasa Las Vegas ba? Hindi.
Malapit ang Area 51 sa Rachel.
Tiyak doon pa rin pupunta ang karamihan.
Mag-eeroplano sila, nagrenta ng kotse, nag-leave sa trabaho.
LUSUBIN ANG AREA 51 SA 2 ARAW
Pupunta sila.
"Kanselado, Kev. Wag ka nang pumunta."
Alam mo 'yon? Loser.
Grabe, naloka kami. Lumipad kami sa LA. May baon kami.
Walkie-talkie rin?
Astig 'yan. Bili rin siguro ng diaper.
Namili kami sa Target. Cooler, tubig, meryenda, costume ng sexy alien.
Isang araw bago ako lumusob sa Area 51, nabalian ako ng leeg.
Sabi ng doktor, mahiga ako at magpagaling ng dalawang linggo.
Ayoko nga. Lulusob tayo sa Area 51 at maghahanap ng alien!
Utak-giyera na kami.
Naghahanda kaming mabuhay sa disyerto.
Naghahanda kaming lumaban sa militar o anuman.
Ang mahirap sa trabaho ko, ang sabihan ang mga batang sundalong
baka dapat silang gumamit ng dahas sa kapwa nila.
Awtorisado ang paggamit ng dahas.
Ba't susugal? Kahit walang kahit ano sa Area 51, susugal ka?
Nagdagdag kami ng mga tao, sasakyan, armas
para tiyaking kakayanin kahit magsabay-sabay.
Ito ang pinakamalaking pagdepensa ng base
na nangyari rito.
Ayon sa Federal Aviation Administration, pansamantalang bawal ang paglipad
sa palibot ng Area 51.
Alam naming dapat naming paghandaan ang pinakamasama.
Nang nagkasiraan ang mga organisador,
malinaw na napasubo nang husto ang Little A'Le'Inn.
Kaya ginawa namin ang lahat para protektahan ang bayan namin
para di maging palpak itong event.
Wala nang atrasan. Walang balikan. Parating ang mga tao.
Nang makita kong itutuloy pa rin ni Connie, di ako nagulat.
May pupunta pa rin do'n kahit pigilan ko sila o hindi.
LUSUBIN ANG AREA 51 SA 2 ARAW
SA 1 ARAW
Handang-handa na kami sa event sa Las Vegas.
ORAS NA
Dahil sa mga koneksiyon ni Frank, ang bilis lang naayos lahat.
Walang makakahula nito. Post lang ito sa page na may 62 likes.
Ngayon, libo-libo ang dadalo sa show mo. Hanep talaga.
Tiyak nang di kami pupunta sa event ng Bud Light sa downtown Las Vegas
kasi parang ewan lang 'yon.
Tiyak didiretso kami sa sentro ng aksiyon
anumang krisis daw ang iniisip nilang magaganap do'n.
Nang papunta kami sa disyerto, di namin alam kung sino ang makiki-party,
sino ang lulusob, pero inaasahan naming papalpak lahat.
Gusto naming makakita ng kung ano-ano.
LUSUBIN ANG AREA 51 SA 1 ARAW
SA 0 ARAW
September 20, 2019. Nag-post ako, "Ngayon na ang araw."
NGAYON NA ANG ARAW.
Papunta na sa kontrobersiyal na paglusob sa Area 51!
AIRPORT SECURITY: ANO ANG DAHILAN SA PAGBISITA MO SA NEVADA?
Tara sa Area 51!
Papuntang Alienstock!
Ang tanging nasa mapa namin ay "Area 51."
Diniretso lang namin papuntang Area 51.
Grabe sa layo. Di pa nga nakakalabas ng Las Vegas,
wala nang signal.
Pero nanalig na lang ako. Alam kong makakarating ako.
Habang papalapit kami, dumarami ang mga tao
at dumarami ang mga pulis.
Hinahabol ka nila. Ang bilis ng paghabol nila sa 'yo.
May SWAT sa gilid ng kalye, nakapilang mga kotse ng pulis.
Para bang, "Papasok tayo sa kabaliwan."
Inuulit namin. Ang papasok sa Area 51 ay babarilin.
May nakita kaming mga sasakyang malaki ang antena sa bubong,
mga sasakyang napakadilim ng bintana.
Ano kaya'ng itsura sa base?
WAG MAG-ALALA, MGA ALIEN. PARATING NA KAMI.
Lahat ay nagpipigil ng hininga.
Handa na kami. Parating na ang mga tao.
Okay. Ano na?
May kaduda-dudang sasakyan daw na padiretso sa Area 51.
Sa akin, baka sumablay ito. Gusto naming maiwasan.
Tumalon na 'ko sa sasakyan ko.
Nahanap ko ang pickup truck.
At nagpakilala siya.
Sinilip ko'ng loob ng sasakyan.
Naisip ko, "Naku, problema ito."
Pupunta raw siya sa Rachel, sa Area 51.
Nakumbinsi ko siyang hayaan akong
itago 'yong mga armas hanggang matapos ang event.
Napaisip kami, "Kung may armas siya,
ilan pa ang may armas?"
LIVE: LUSUBIN ANG AREA 51 HINDI TAYO MAPIPIGIL
Sige, live na tayo. Simulan na natin 'to!
Alas tres ng umaga nagkagulo.
Ano'ng nangyari kay Matty Roberts? Ba't wala siya rito?
17,011 VIEWS
MANONOOD NA TAYO NG PATAYAN
Pa-3:00 a.m. na noong September 20.
Naaalarma na kami sa nangyayari.
20,000 VIEWS
Sa orihinal na Facebook post, oras ito ng pagsugod sa gate.
Handa na ang mga sundalo namin.
Nakatutok kami sa sitwasyon at may nakita na kaming nagaganap.
Handa kami sa anumang pwedeng mangyari.
Tara na!
KAILAN SILA MAMAMATAY
Di tayo mapipigil!
Paluin ang puwit!
Patingin ng isang alien!
- Dalawang milyong tao sa dalawang minuto! - Talaga?
Paluin ang puwit!
Wala 'yang baril. Aalamin namin.
Tutok ang mga tauhan. Handa na ang lahat.
Sabi ko, "Yo!
Lulusob na 'ko sa base!"
Sabi ko, 10...
Lulusob pa rin kami!
Nine...
- Lumingon ako... - Eight...
Seven...
- Six... - Five...
Ang report nila, parang maraming tao! Four...
...three, two, one!
Di nila kami mahuhuli lahat!
Nagtakbuhan lahat.
At tumigil sila.
Oo, joke lang 'yon.
Sumikat na sila, naglitrato na, tapos na.
- MAY NAMATAY? - ASA PA
ANG LAMYA NG PAGLUSOB
AYAN ANG SUMULPOT NA 3 TAO
Ang 3.5 milyong katao ay naging ilang daan lang.
Grabe.
Ang ganda ng pagkahulog mo. Gumulong ka.
Paluin ang puwit!
Gumagawa lang ako ng pang-aliw sa mga nagbi-video.
Ililigtas namin ang mga alien!
Iligtas ang mga alien!
Wala nang laro-laro!
Mas marami yatang pulis kaysa tao.
- Tumawag sila ng tulong? - Sigurado.
Mapipigil nila kaming lahat.
- Lumayo sa gate! - Lumayo raw sa gate!
Una kami sa dalawang milyon!
Walang mga Chad. Walang mga Kyle. Walang mga Karen.
Limbo rock na!
Wala man lang nakadamit-Naruto. Nakakadismaya.
Wag n'yo 'kong tingnan! Gagawa ako ng ilegal!
Meme lang 'yon.
- Open sesame. - Di gano'n 'yon.
Ilang buwan naming pinaghandaan ito.
Iyon na 'yon, ang pinakamalaking naganap.
Mga kawawang alien, akala nila maitatakas sila.
Kulong pa rin sila ro'n.
May malaking paglusob daw ng 3:00 a.m.
Paggising namin, wala namang ganap.
Para akong na-troll. Ang gago ko. Buwisit!
Ginawa namin ang lahat para ma-hype 'to.
Kami pala ang naging patawa.
Di ko pinanood ang nagaganap sa Rachel.
Sobrang nagsasaya lang ako.
Nang magtugtugan na sa stage at nagsayawan na'ng mga tao,
lahat ng stress na pinagdaanan ko ay naglaho na.
Kinuha ko ang mike, lumabas ako sa stage.
Kumusta na kayo?
Hiyawan ang mga tao.
Ayos! Palakpakan n'yo 'yong dalawang naka-costume na alien!
Si Matty kasi 'yon, ang gumawa ng meme.
Mag-enjoy kayo!
Parang dagat ng taong nagsasaya.
Sa sandaling 'yon, ramdam kong sulit ang lahat ng ginawa ko.
Ang Alienstock ay hindi 'yong disyerto. Hindi 'yong Area 51. Si Matty 'yon.
DUMALO 10,000
Maraming ilaw at laser.
Di ako hanga sa gano'n.
Sa akin, parang di dapat gano'n nagtapos ang meme sa kasaysayan.
Mas bagay kung jologs na pangit na stage.
Alienstock!
Nang nakita naming walang lulusob sa Area 51,
nagsayawan at nagsaya na lang lahat.
Heto ang libo-libong sisipot na tao.
Okay, sulit na ang pagpunta sa portalet.
Nagsasaya lang ang mga tao.
- Meryenda! - Alam kong gusto mo ang Reese's Pieces.
Nagpapasalamat kami sa lugar na ito sa Rachel, Nevada
sa pag-intinding totoo ang mga alien.
Nagsasaya lahat. Parang kasayaw namin ang mga alien.
Gusto kong maging tao. Mas masaya kasi kayo.
Kada lingon ko, puro camera ang nasa paligid.
Masaya ako bilang host.
Ginawa ko ang lahat para tiyaking maaalagaan ang lahat.
Ang mga camera ng mundo ay nandito sa Rachel, Nevada.
Napapaligiran ako lagi ng mga mike at camera.
Ang daming news saka YouTuber.
YouTube, YouTube, YouTuber.
Lahat parang,
"Tsansa ko nang sumikat at makunan ng camera."
- Pangalan mo? - Killa Kev!
- Tunay 'yang pangalan? - Tunay kong pangalan.
Ang mga taga-Rachel, Nevada ay naglabas ng mga silya
at pinanood kaming parang mga hayop sa zoo.
Tagarito 'ko!
Pero hindi rito!
Maingat kaming nakadistansiyang nagbabantay.
Three, two, one...
Ini-interview ng mga pasikat sa social media ang isa't isa.
Kukunan dapat namin ang humanitarian crisis.
Pero naisip ko,
ilang tao itong nagpa-party sa disyerto,
pinag-uusapan ang mga alien.
Di ba, putik, ganito dapat ang nangyari talaga.
Ang cool.
Nang nakita ko ang mga video sa Rachel, sa totoo lang, mukha namang cool.
Gaya 'yon ng naisip ko noong una pa lang.
Parang kabaligtaran ng Fyre Fest
na tinayo lahat pero walang masyadong tao.
Mas maraming portalet kaysa tao.
Naisip ko ang naging papel ko rito bilang ambisyosong media producer
na parang, "Gusto namin ng gulo."
Tingin ko, yumabang yata kami
sa kagustuhan naming maging Fyre Fest 2.0 ito.
Nadaanan namin ang lahat ng media truck.
May tinayong mobile police headquarters sa gitna ng disyerto.
Lahat ng sasakyang pang-emergency...
Naisip ko, "Magkano ang inabot nito?"
Ginawa namin ang dapat gawin.
Kung sumablay ito, di nila ipapalimot sa akin.
Dala ko 'yon hanggang pagretiro at buong buhay ko.
Alam mo kung magkano ang nakuha ko sa demanda?
*MULA SA DEMANDA KAY FRANK DIMAGGIO
Maghabol siya sa dulo ng mundo.
Kahit ikulong ako. Di niya makukuha ang pera.
Magastos magpakilos ng maraming ganap.
*TANTIYA
Labing-isang milyong dolyar?
Ito ang nawala sa militar?
Para saan? Dagdag na security?
Ano ba? Nakakabaliw!
Madaling sabihing di dapat namin ginawa o nag-aksaya.
Ang argumento ko,
masyadong malawak ang posibilidad.
Pinakamalala ang maraming masasaktan.
Ipagtatanggol kong di kami sumobra sa paggastos sa paghahanda rito.
Araw-araw, maraming kalokohang ginagawa dahil sa internet.
USA!
Mahirap mong malaman kung alin ang totoo.
Di n'yo kami mapapalitan!
Kaya dapat mong seryosohin lahat.
Kung marami ang nabaril o napatay?
Turuan at sisihan pagkatapos. Saan, sino, kailan?
Bakit walang mas magandang plano?
Ang problema sa panahon ngayon ay paano ipupulis ang joke.
May plano ka o gagawin pagkatapos ng weekend?
Ano'ng nasa bucket list?
Ewan ko. Ano'ng nangyari kay Matty?
*MULA SA PAGBENTA NG T-SHIRT
Napagdaanan ko ang sobrang kakaiba at exciting na ganap sa buhay ko.
Sa kasunod na linggo, balik ako sa trabaho ko sa vape shop.
Nagsalin ng Subtitle: Libay Linsangan Cantor